ᱯᱟᱱᱟᱜᱚᱲ

ᱯᱟᱱᱟᱜᱚᱲ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱭᱟᱜ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱫᱩᱨᱜᱟᱯᱩᱨ ᱢᱚᱦᱩᱠᱩᱢᱟᱨ ᱨᱮᱭᱟᱜ ᱠᱟᱸᱠᱥᱟ ᱥᱟᱶᱛᱟ ᱥᱩᱥᱟᱹᱨ ᱵᱞᱚᱠ ᱨᱮᱱᱟᱜ ᱢᱤᱫ ᱦᱩᱰᱤᱝ ᱥᱚᱦᱚᱨ ᱠᱟᱱᱟ᱾ 

ᱚᱛᱱᱚᱜ
ᱯᱟᱱᱟᱜᱚᱲ ᱨᱮᱭᱟᱜ ᱴᱷᱟᱶ ᱫᱚ ᱒᱓°᱔᱕'ᱠᱚᱧᱮ  ᱘᱗°᱔᱓'ᱥᱟᱢᱟᱝ ᱾Falling Rain Genomics, Inc – Panagarh. Fallingrain.com. Retrieved on 2012-03-23. ᱥᱟᱦᱟᱨ ᱫᱚ ᱫᱚᱨᱭᱟ ᱟᱴᱮᱛ ᱠᱷᱚᱱ ᱕᱘ ᱢᱤᱴᱟᱨ(᱑᱙0 ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ 
ᱱᱚᱶᱟ ᱟᱥᱟᱱᱥᱳᱞᱼᱫᱩᱨᱜᱟᱯᱩᱨ ᱚᱱᱪᱚᱞ ᱨᱮᱫᱚ ᱞᱮᱴᱮᱨᱟᱭᱤᱴ (ᱟᱨᱟᱜ ᱠᱟᱠᱚᱨ ᱦᱟᱥᱟ) ᱦᱟᱥᱟ ᱧᱮᱞᱚᱜᱼᱟ ᱾ ᱱᱚᱶᱟ ᱚᱱᱪᱚᱞ ᱫᱚ ᱵᱟᱨᱭᱟ ᱜᱟᱰᱟ ᱫᱟᱢᱚᱫᱚᱨ ᱟᱨ ᱚᱡᱚᱭ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱵᱟᱱᱟᱨ ᱜᱟᱰᱟ ᱨᱮᱭᱟᱜ ᱜᱷᱩᱸᱴ ᱡᱷᱟᱹᱞ ᱫᱚ ᱓0 ᱠᱤᱢᱤ ᱾

ᱩᱰᱟᱹᱱ ᱰᱟᱹᱦᱤ
ᱰᱮᱢᱚᱜᱽᱨᱟᱯᱷᱤ
᱒0᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱟᱱᱟᱜᱚᱲ ᱨᱮ ᱕᱕᱑0 ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱫᱽ ᱨᱮ ᱒᱗᱙᱖ ᱜᱚᱴᱟᱱ ᱠᱚᱲᱟ ᱟᱨ ᱒᱗᱑᱘ ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱮᱞ ᱕᱖0 ᱜᱚᱴᱟᱱ ᱾

ᱦᱮᱡᱥᱮᱱ
ᱯᱟᱱᱟᱜᱚᱲ ᱨᱮᱞ ᱴᱨᱮᱥᱚᱱ ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱯᱟᱦᱟᱴᱟ ᱨᱮᱭᱟᱜ ᱢᱤᱫ ᱨᱮᱞ ᱴᱨᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱟᱨᱦᱚ ᱦᱟᱵᱽᱲᱟᱼᱜᱟᱭᱟᱼᱫᱤᱞᱞᱤ, ᱦᱟᱵᱽᱲᱟᱼᱮᱞᱟᱦᱟᱵᱟᱫᱼᱢᱩᱢᱵᱟᱭ ᱟᱨ ᱦᱟᱵᱽᱲᱟᱼᱫᱤᱞᱞᱤ ᱢᱩᱨᱩᱫ ᱨᱮᱞ ᱞᱟᱭᱤᱱ ᱨᱮᱭᱟᱜ ᱯᱟᱦᱟᱴᱟ ᱦᱚᱸ ᱠᱟᱱᱟ ᱾

ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱑᱙ ᱥᱮ ᱮᱱ.ᱮᱭᱤᱪ ᱑᱙ ᱰᱟᱦᱟᱨ ᱯᱟᱱᱟᱜᱚᱲ ᱵᱟᱡᱟᱨ ᱛᱟᱞᱟᱛᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾ ᱒0᱑᱖ ᱥᱮᱨᱢᱟ ᱨᱮ ᱵᱟᱡᱟᱨ ᱨᱮᱭᱟᱜ ᱵᱷᱤᱨ ᱠᱷᱚᱱ ᱵᱟᱧᱪᱟᱣ ᱞᱟᱹᱜᱤᱫ ᱢᱤᱫ ᱵᱟᱭᱯᱟᱥ ᱵᱮᱱᱟᱣ ᱦᱩᱭ ᱠᱮᱱᱟ ᱾ ᱢᱟᱨᱮ ᱜᱨᱮᱱᱰ ᱴᱨᱟᱝᱠ ᱨᱳᱰ (ᱜᱤ.ᱴᱤ) ᱫᱚ ᱵᱟᱡᱟᱨ ᱛᱟᱞᱟ ᱛᱮᱜᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾

ᱯᱟᱱᱚᱛᱤᱭᱟᱹ ᱥᱚᱨᱚᱠ ᱑᱔ ᱥᱮ ᱮᱥ.ᱮᱭᱤᱪ ᱑᱔ ᱯᱟᱱᱟᱜᱚᱲ ᱛᱟᱞᱟ ᱛᱮᱜᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾Google Maps

ᱥᱟᱹᱠᱷᱭᱟᱹᱛ